ดัชนีหุ้นวันที่ 24 เม.ย. ปิดบวก 4.5 จุด
หุ้นปรับขึ้นตามเอเชีย แต่บวกน้อยแค่ 4.50 จุด โดนแรงซื้อขายจากซีพีออลล์-แม็คโคร และปัญหาค่าเงินกดดัน
24 เม.ย. 2556

หุ้นปรับขึ้นตามเอเชีย แต่บวกน้อยแค่ 4.50 จุด โดนแรงซื้อขายจากซีพีออลล์-แม็คโคร และปัญหาค่าเงินกดดัน
ตลาดหุ้นวันที่ 24 เม.ย. เปิดตลาดแกว่งตัวในแดนบวก และมาปิดท้ายตลาดที่ระดับ 1,553.85 จุด เพิ่มขึ้น 4.50 จุด หรือ 0.29% มูลค่าการซื้อขาย 67,639.66 ล้านบาท 
5 อันดับหุ้นที่มีการซื้อขายสูงสุด
1.CPALL ปิดที่ 39 บาท ลดลง 4.5 บาท หรือ 10.34% มูลค่าการซื้อขาย 19,167 ล้านบาท  
2.MAKRO ปิดที่ 754 บาท เพิ่มขึ้น 72 บาท หรือ 10.56% มูลค่าการซื้อขาย 2,861 ล้านบาท 
3.SCB ปิดที่ 189 บาท เพิ่มขึ้น 4.50 บาท หรือ 2.44% มูลค่าการซื้อขาย 1,911 ล้านบาท 
4.JAS ปิดที่ 8.30 บาท เพิ่มขึ้น 0.45 บาท หรือ 5.73% มูลค่าการซื้อขาย 1,867 ล้านบาท 
5.BBL  ปิดที่ 224 บาท ไม่เปลี่ยนแปลง มูลค่าการซื้อขาย 1,719 ล้านบาท 
น.ส.มยุรี โชวิกรานต์ ผู้อำนวยการอาวุโส ฝ่ายวิเคราะห์หลักทรัพย์ บล. เมย์แบงก์ กิมเอ็ง (ประเทศไทย) เปิดเผยว่า ภาพรวมตลาดหุ้นไทยวันที่ 24 เม.ย. 2556 ฟื้นตัวกลับจากวานนี้  โดยวันนี้ ตลาดหุ้นไทยปรับตัวเพิ่มขึ้นตามตลาดหุ้นทั่วทั้งเอเชีย แต่ถือว่าปรับเพิ่มขึ้นน้อยที่สุด และยังไม่สามารถผ่านระดับ 1,560 จุดได้ เนื่องจากมี 2 ปัจจัย กดดันตลาดอยู่ คือ 1. รายการซื้อ บริษัท สยามแม็คโคร (MAKRO) ของ บริษัท ซีพี ออลล์(CPALL) ที่ตลาดตอบรับในเชิงลบ ดูได้จากราคาหุ้นของ CPALL ปรับตัวลดลงลงถึง10 %  
ปัจจัยที่ 2. การประชุมระหว่างกระทรวงการคลังกับธนาคารแห่งประเทศไทย (ธปท.) โดยนักลงทุนกังวลว่าอาจจะมีมาตรการออกมาสกัดการแข็งค่าของเงินบาท
สำหรับแนวโน้มตลาดหุ้นไทยวันที่ 25 เม.ย. 2556 คงต้องติดตามผลการประชุมของกระทรวงการคลังกับธนาคารแห่งประเทศไทย (ธปท.) ว่าจะมีมาตรการใดๆ ออกมาสกัดการแข็งค่าของเงินบาทหรือไม่ ถ้าไม่มีมาตรการใดๆ กรอบแนวรับ-แนวต้านน่าจะอยู่ที่ระดับ 1,550-1,560 จุด กลยุทธ์การลงทุน แนะนำให้ลงทุนในหุ้นรายตัว ที่มีผลประกอบการในไตรมาส 1 ของปีนี้ ออกมาดี